เป็นกรดไหลย้อนแบบฉับพลัน อยู่ๆ ก็จุกคอแสบอกขึ้นมาตอนกลางคืน มีวิธีแก้เบื่องต้นไหมครับ
สวัสดีค่ะ กรดไหลย้อนเป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหารขึ้นได้ ผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยจากที่กล่าวมานั้น การรักษาของกรดไหลย้อนหลักๆก็คือการปรับพฤติกรรม โดยไม่ควรกินแล้วนอนทันที ให้นั่งหัวสูงไว้ก่อนอย่างน้อย 3 ชั่วโมง กินอาหารให้ตรงเวลา หลีกเลี่ยงการกินอาหารชนิดใดๆที่กระตุ้นให้มีอาการ การกินยาลดกรดควรกินภายใต้การดูแลของแพทย์หากจุกคอ แสบร้อนกลางอกมากขึ้นมาทันทีนั้น อาจลุกขึ้นนั่ง ดื่มน้ำเปล่าสะอาด ถ้ามียากรดอาจกินเสริมไปด้วยได้ แต่หากเป็นมากขึ้นเรื่อยๆ จุกแน่นอก หอบเหนื่อย ควรรีบไปพบแพทย์เพื่อตรวจเพิ่มเติม